text: Lastbil kørte ind i togbro
  14 marts 2012 kl. 20.34
  Kort før klokken 21 onsdag aften kørte en lastbil med kran ind i en togbro på Søndermarksvej i Varde. Togdrift og biltrafik er indstillet.
  Lastbilchaufføren troede, at han kunne snige sig under broen, men det kunne han ikke - i stedet ramlede han direkte ind i betonen. Usikkerhed omkring, hvorvidt broen kan bære et tog, har fået politiet til at indstille togdriften mellem Varde og Esbjerg, indtil broen er blevet set an. 
  Da betonen drysser ned på vejbanen, er Søndermarksvej desuden afspærret. 
  Vagthavende ved Syd- og Sønderjyllands Politi forventer, at togdrift og biltrafik igen kan passere fra klokken 23.
  